Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: alkotmányellenesnek minõsül” [47/2008. (IV. 17.) AB határozat].
Paragraph Index: 536

„13. § (1) Az ügyészi törvényességi felügyelet a Kormánynál alacsonyabb szintû közigazgatási szervek által kibocsátott jogszabályokra, illetõleg a közjogi szervezetszabályozó eszközökre, valamint e szervek egyéb, általános érvényû rendelkezéseire és e szervek jogalkalmazás körébe tartozó egyedi döntéseire terjed ki. Kiterjed ezen túlmenõen a bíróságon kívüli, jogvitát intézõ vagy hatósági jogkört gyakorló szervek és személyek ez irányú eljárásaira és egyedi döntéseire, valamint a gazdálkodó és egyéb szerveknek, jogi személyiséggel nem rendelkezõ szervezeteknek a munkaviszonnyal és a szövetkezeti tagsági viszonnyal összefüggõ egyedi döntéseire, továbbá a jogszabályok felhatalmazása alapján kiadott általános érvényû intézkedéseire. Törvény az ügyészi törvényességi felügyelet hatályát más – e bekezdésben nem említett – szervekre is kiterjesztheti.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes